Document ID: /fineweb-2-swissfilter-quality_10-filterrobots/filtered/02038.jsonl.gz/3472

Las autoritads svizras online
Sche vus retirais ina renta da la AVS resp. da la AI, ina indemnisaziun a persunas dependentas d'agid da la AI u ina diaria da la AI almain durant sis mais, avais Vus il dretg da survegnir PS, sche Vossas entradas na cuvran betg ils custs minimals da Vossa vita. Il dretg avais Vus, sche Vus essas domicilià ed avais Vossa dimora effectiva en Svizra e sche Vus ademplis ulteriuras cundiziuns (cf. link).
Sche Vus vulais far valair Voss dretg da prestaziuns supplementaras, stuais Vus S’annunziar al post da PS correspundent.
Mintga midada da Vossa situaziun persunala (p.ex. midada d'adressa) u da Vossas relaziuns economicas (locaziun, ierta) sto vegnir communitgada immediatamain al post cumpetent per las PS. Sche Vus n'annunziais betg talas midadas, stuais Vus restituir las prestaziuns retratgas nungiustifitgadamain.
Er la Pro senectute po As cussegliar davart las PS. Qua chattais Vus il post da cussegliaziun da la Pro senectute en Vossa vischinanza: